**Molėtų rajono savivaldybės taryba**

**SPRENDIMAS**

**Dėl SAVIVALDYBĖS TURTO PERDAVIMO asociacijai LIETUVOS RAUDONOJO KRYŽIAUS DRAUGIJAI PAGAL PANAUDOS SUTARTĮ**

2024 m. kovo 28 d. Nr. B1-66

Molėtai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 4 punktu, 3, 4 dalimis, 27 straipsnio 1 dalies 2 punktu, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.3, 3.4, 4.2, 5.1.1 papunkčiais, atsižvelgdama į Molėtų rajono savivaldybės administracijos direktoriaus 2024 m. kovo 13 d. įsakymą Nr. B6-87 „Dėl Molėtų rajono savivaldybės turto pripažinimo nereikalingu“, Lietuvos Raudonojo Kryžiaus draugijos 2024 m. vasario 4 d. prašymą,

Molėtų rajono savivaldybės taryba nusprendžia:

1. Perduoti Lietuvos Raudonojo Kryžiaus draugijai, kodas 190679146, buveinės adresas: Vilniaus m. sav., Vilniaus m., A. Juozapavičiaus g. 10A, pagal panaudos sutartį 10 (dešimčiai) metų neatlygintinai naudoti savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas ir savivaldybės veiklai nenaudojamas 30,72 kv. m ploto patalpas (iš jų: 19,23 kv. m patalpą, plane pažymėtą 1-19, 3,24 kv. m patalpą, plane pažymėtą 1-14 ir 8,25 kv. m bendro naudojimo patalpų, plane pažymėtų: 1-1, 1-2, 1-16) administraciniame pastate (inventorinis Nr. 181001; registro Nr. 44/137352; unikalus Nr. 6297-7000-3018; plane pažymėtame 1B2p; bendras plotas 352,18 kv. m), esančiame Molėtų r. sav., Molėtų m., S. Dariaus ir S. Girėno g. 4, vykdyti įstatuose numatytą veiklą: pagalba krizės paliestiems žmonėms, nuolatinė pagalba kitoms pažeidžiamoms visuomenės grupėms, nepaisant rasės, tautybės, lyties, politinių bei religinių įsitikinimų ar priklausomybės tam tikrai socialinei grupei, bei pagalba valstybei humanitarinės veiklos srityje. Patalpų įsigijimo vertė 3992,37 Eur, likutinė vertė 2024 m. kovo 1 d. 1238,02 Eur.
2. Įgalioti Molėtų rajono savivaldybės administracijos direktorių pasirašyti 1 punkte nurodyto turto panaudos sutartį ir turto perdavimo–priėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika